钦定古今图书集成/明伦汇编/氏族典/第483卷 > 《廖用贤尚友录》 > 邵道人
## 钦定古今图书集成/明伦汇编/氏族典/第483卷 > 《廖用贤尚友录》 > 邵道人

按《名山藏方外记》：“道人，蜀人，弘治中至庆阳，年六十
馀矣。筑土被衲，昼夜露坐，郡中少年争来为道人子
弟。道人口不言，但颐色，指使道人善视病，为人视病，
令病人张目嘘气，审其可为，则目诸弟子。诸弟子前
置饭，道人出铁尺横饭上，诵咒已，起尺摩病人曰：‘瘥
矣。若不可为，则趋出病家，以死期。请出指示日数，不’”
取人钱。岁自正月始活一人，取其尺布裹衲，衲完弗
取也。居十馀年，一日谓诸弟子曰：“吾将归”，与设几三
层，往坐其上。诸弟子始悟其归谓死也，环守之。夜半，
霹雳隐隐起屋脊，若戈甲士马声，诸弟子震慑伏地，
天明，道人死矣。